URRUTIA OIANGUREN (EAJ, 2018-02-01):
Legebiltzar-buru andrea, lehendakari jauna, sailburu jaun-andreok, legebiltzarkideok, jaun-andreok, egun on denoi.
Lehenik eta behin hastea nahi nuke adierazpen argi batekin, gure taldea eta babesten dugun Gobernua erabat konprometituak gaude Bidebieta BHI ikastetxearen etorkizunarekin. Ozenago esan dezaket, argiago ez dakit esaten. Eta beste batzuei aukera eman dieten bezala niri aukera ematen badidate, begietara begira esango diet, Ubera andrea.
Egoera ez da erraza. Bidebieta BHIren kasuan egungo errealitatera ekarri gaituzten arrazoiak Bidebieta auzoko egituraketagatik sortuak datoz, eta hau ez da aitzakia, hau da errealitatea. Adin ertain altuko eremu bat auzoko ingurune batean, Donostia, Pasaia eta Errenteria artean, horrek daraman zentro hautaketa aukerekin eta jaiotze tasaren jaitsierak alde orotan eskola plazen gehiegizko eskaintza batera eramaten gaituelarik. Plazak daude eskoletan eta eskola asko inguruan, familiek eskola hautatzeko espektro zabala izatea sorrarazten duena.
Gainera, kontuan izan behar da Bidebieta BHIren hezkuntza eskaintza, hein handi batean Derrigorrezko Bigarren Hezkuntza egiteko Karmengo Amaren ikasleen biltzetik datorrela eta, horrez gain, gaur egun ibilbidea partekatu eta gehienez batez besteko 10 ikasleko sarrera duen Mendiola ikastetxearen atzetik ere bai. Ikasturtean baino ikasturtean zentrora iristen ziren ikasle kopurua gero eta gutxiago izanda, neurriak hartu ziren ikastetxea ez zedin soilik epez kanpoko eskolaratzetik datozen ikasle kopuruarekin mantendu; hainbat ahalegin egin dira irudia hobetu eta azken ikasturte hauetan eskaintzari eusteko, besteak beste, kirol instalazioen hobekuntza edo eskaintza osoa kohesionatuz eraikin berean DBH eta Batxilergoko eskaintza osoaren bateratzea proposatu eta hasi.
Bestalde, Bidebieta BHI kokatzen den hezkuntza ibilbidea aztertuz Haur eta Lehen Hezkuntzako Mendiola ikastetxea dugu, ikasturte honetan 94 ikaslerekin, denak D eredukoak. Ez da mailako 10 ikasleren bataz bestekora iristen Bidebieta BHIrako balizko ikasleak izango liratekeenak. Azterketa teknikoek zailtasunak antzematen zituzten datorren ikasturterako 10 ikasletik gora izateko, taldea izateko DBHn gutxienez 17 ikasle eskatzen direnean.
Teknikoki emaitza hauek zentro ixtera bagaitzakete ere, ordezkatzen dudan taldearen, babesten dugun Gobernuari, egungo sailaren eta sailburuaren konpromisoa zentro honekin eta Euskal Eskola Publikoarekin erabatekoa da. Zifra hotsek norabide bat markatu diezagukete, baina hemen, zenbakiez gain, beste faktore batzuk izan behar ditugu kontuan.
Para poder dar la vuelta a esta situación estimamos que debemos analizar todas las posibilidades, a pesar de que conozcamos las dificultades objetivas que tiene esta labor, tal y como ya he referido anteriormente.
Pero, ciertamente, si deseamos dar una nueva oportunidad al instituto mediante un proyecto ilusionante, es absolutamente imprescindible la participación de todos los agentes que conforman el centro, no solamente de la Administración. Se precisa impulsar un proyecto estratégico junto con la comunidad educativa que establezca la dirección a llevar por el instituto y se convierta en atractivo para las familias, también para los profesores.
En todos estos últimos años tanto en lo que se refiere a la cantidad de profesores destinados a Bidebieta se ha tenido una actitud positiva conocida y reconocida por la propia dirección del centro y se han analizado distintas opciones, desde la revisión del mapa escolar  - que no es idea ni iniciativa de Bildu - , la garantía del modelo de enseñanza bilingüe, mejoras en la administración interna o la creación de una oferta atractiva, entre otras.
Es decir, se ha trabajado, se sigue trabajando y se seguirá en el empeño de apostar por el futuro de este centro, porque es evidente que el barrio de Bidebieta merece una escuela pública de calidad y para ello es esencial la participación de las familias, siendo evidente, al mismo tiempo, que la implicación de las familias se produce si los profesores se implican en un proyecto educativo de referencia y acordado.
Laburbilduz, Gobernu honek Hezkuntza Sailaren bitartez egiten duen apustua Bidebieta BHIren hezkuntza proiektu berria sustatzeko argia da. Halaber, egitasmo erakargarri, ilusiogarri eta arrakastatsua izan dadin eta, aldi batez, bideragarria, hezkuntza komunitate osoaren inplikazioa behar da. Gure talde bat dator Bidebieta BHIrentzat hezkuntza proiektu bat definitzearen beharraz, auzoko familiei erakargarri egingo zaiena eta eskolaratze premiei arreta egokia egingo diena, hezkuntza espektatibeei erantzun emanez.
Bukatzeko, guk erabateko konfiantza daukagu Uriarte sailburu andreak mozio hau sorrarazi duen interpelazioan esandako hitzekin: "Quiero dejar constancia  - zioen orduan -  que desde el Departamento vamos a apoyar y poner a disposición todos los medios necesarios para que los centros públicos puedan contar con proyectos adecuados que permitan garantizar la oferta educativa, haciendo especial esfuerzo en aquellos que se hallan en situaciones más adversas".
Horra beste konpromiso bat. Eta hala bedi, gure eskola publikoak merezi baitu, Bidebietaren kasuan bezala, merezi duelako behar adina aldiz planteatzea etorkizun berri batez hornitzeko aukera, horretarako premiazkoa izango bada ere nabarmenki behar bezain beste ikasle izan eta hezkuntza komunitatearen erabaki eta inplikazioa lan mardul honetan.
Hausnarketa guzti hauek medio, hiru puntuz osatutako zuzenketa aurkeztu genuen Talde Sozialistarekin batera.
Lehenak Hezkuntza Sailari eskatzen dio bultzatu eta lagundu dezala Bidebieta BHen hezkuntza proiektu bideragarri berri baten definizioa eta garapena, ikastetxearen eta hezkuntza komunitate osoaren babesaz, auzoko familientzat erakargarri izango dena eta eskolaratze beharrak artatuko dituena.
Bigarrenak eskatzen du hezkuntza proiektu berria definitzen eta abian jartzen doan bitartean, matrikulazio irekita manten dezala 2018-2019 ikasturterako DBH eta Batxilergoko lehen mailetan.
Eta hirugarrenak, euskal eskola publikoaren aldeko kanpaina bat garatu dezala inklusioa, gizarteko kohesioa, gertuko hezkuntza eta abarren eskutik.
Gerora erdibidekoa lortzeko ahaleginak egin dira, nik eskertzen ditut, ez da posible izan. Hasieran helarazitako proposamenean Hezkuntza Sailari eskatzen zitzaion hezkuntza proiektua definitu eta garatu zezala. Ez dagokio Hezkuntza Sailari propio lan hori, hezkuntza proiektu ikastetxearena da; horregatik guk hasierako zuzenketa jarri moduan estrategiko berriztatzaile eta bideragarritzat hartua izan behar duen hezkuntza proiektua egiten bultzatu eta lagundu dezala berrezten genuen.
Halaber, ikastetxearen babesak kentzen zen eta gure erantzunen hori ere mantentzen zen, ezin bestekoa baita hainbatetan errepikatu dudan legez. Eta ez inori errua botatzeko asmoz, baizik eta bakoitzak, bai Sailak, bai Administrazioak, bai hezkuntza komunitateak bere ardurak har ditzan.
Erdibideko proposamen honetako lehen puntuko bigarren paragrafoan azpiegituren kalitatea eta jantokiaren zerbitzua aipatzen ziren, eta gure ustez berriro ere guzti hori hezkuntza proiekturen araberakoa izango da, proiektuan nolakoa, azpiegituran egin beharreko moldaketa halakoa. Horregatik ez genituen arlo horiek gure kontra proposamenean jaso. Baina inbertsio horiekin konpromiso ere mahai gainean dago, beti hezkuntza proiektuaren arabera.
Erdibideko proposameneko bigarren puntuan, egiten ari den kanpaina horretan indar berezia egiten eskatzen zitzaion Bidebieta auzoan. Saila lanean ari da, lehen sailburuaren adierazpena literalki irakurri ditudanean esan dudan bidetik, saiakera bereziak eginez egoera okerrenetan aurkitzen direnekin.
Erdibideko proposameneko hirugarren puntuan, idazkeraz ezberdintasunak baino ez zeuden. Guk gure hasierakoari garbi gelditu zedin bukaera argia gehituz gure kontraproposamenean. Hezkuntza proiektua abian jarri bitartean, matrikulazioa irekita manten zedila 2018-2019 ikas urtean, Bidebietako ikastetxea hau zabalik mantentzeko xedez.
Erdibideko proposameneko laugarren puntua ez genuen onartu, eskolaz kanpoko jarduera horiek ere ez dagozkiolako Hezkuntza Sailari propio eta berriro ere toki berera goaz, Hezkuntza Sailak hezkuntza proiektu egiten bultzatu eta lagundu behar du eta behin proiektu abian zentroak udalarekin hitzartu beharko ditu eskolaz kanpoko jarduera horiek kalitateko hezkuntza proiektuaren osagarri, auzo hiri-biziak eraikitzeaz gain, inklusioan eta kohesioan sakontzeko.
Hau da, jaun-andreok, gure posizioa eta konpromisoa gai honi dagokionez. Espero dut batzuen zalantzak, behintzat, argitzen lagundu izana.
Eskerrik asko.